stanford-oval/wikipedia huggingface dataset:
Benedictus XV
Paavina vuodet 1914–1922 > Ensimmäinen maailmansota

Benedictus XV:n paavius ylsi yli ensimmäisen maailmansodan, jota hän kutsui ”Euroopan itsemurhaksi”. Pasifistisen paavin useat yritykset sovitella rauhaa osapuolten välille eivät tuottaneet tulosta. Uuden paavin valinnasta oli kulunut vasta viisi päivää, kun hän esitti ensimmäisen monista vetoomuksistaan sodan ja ”mielettömän teurastuksen” lopettamiseksi. Benedictus XV vetosi rauhan puolesta myös esimerkiksi kiertokirjeissään Ad beatissimi apostolorum ja Humani Generis redemptionem. Lisäksi sodanjälkeisessä kiertokirjeessään Quod iam diu Benedictus XV myös esitti ajatuksiaan rauhasta.
Huolimatta Benedictus XV:n rauhanvetoomusten kaatumisesta jatkoi Vatikaani silti avustustoimintaansa ilman keskeytyksiä. Tähän työhön kuului muun muassa 82 miljoonan kultaliiran antaminen kristillisten avustusjärjestöjen toiminnan rahoittamiseksi. Vaikka paavinistuin vastusti kiihkeästi sotaa, kannattivat useat eurooppalaiset katoliset sitä. Esimerkiksi Saksassa katoliset pyrkivät sotaan osallistumisella ja sen tukemisella parantamaan yhteiskunnallisia asemiaan, jotka olivat heikentyneet niin sanotun Kulttuuritaistelun aikana. Tämä taktiikka tuottikin tulosta, sillä esimerkiksi Saksan jesuiittoja koskevat kiellot kumottiin, ja järjestön toiminta sallittiin jälleen täydessä laajuudessaan. Saksalaisten katolilaisten sotainto kuitenkin heikensi suhteita Ranskaan, jossa monet piispat ja muutama kardinaalikin arvostelivat kiivaasti saksalaisten katolilaisten toimia.
Benedictus XV:n ollessa paavina paavinistuin julistautui virallisesti puolueettomaksi ensimmäisessä maailmansodassa. Tästä huolimatta sodan molemmat osapuolet syyttivät sitä puolueelliseksi; saksalaisten mielestä paavi oli aatteiltaan ranskalainen ja ranskalaisten mielestä saksalainen.
Pasifistinen paavi koetti vedota sodan osapuoliin taistelujen lopettamiseksi, mutta molemmat osapuolet tuomitsivat paavin lausunnon. Benedictus XV yritti sodan lopettamisen ohella muun muassa saada aikaan aselepoa joulupyhiksi sekä järjestää yhteinen hartaushetki rauhan puolesta. Kumpaakaan ehdotusta ei hyväksytty. Yksikään paavin vetoomus ei saanut vastakaikua, eivätkä osapuolet liiemmin hyväksyneet paavin laajinta rauhanvälitysehdotusta 1917. Syy tämän rauhanvälitysehdotuksen kaatamiseen oli tilanne sodassa; Englannin ja Ranskan mielestä ehdotus oli heille epäedullinen, eivätkä myöskään Venäjän luhistumisesta innostuneet keskusvallat halunneet hyväksyä ehdotusta. Paavia ei otettu mukaan edes sodanjälkeisiin neuvotteluihin, vaan hän joutui pysymään ulkopuolisena loppuun saakka.
Paavina vuodet 1914–1922 > Sodan jälkeen > Modernistit

Benedictus XV:n edeltäjä Pius X oli jättänyt paavinistuimelle riitaisat suhteet modernisteihin. Käyttöön oli esimerkiksi otettu salaseura, joka paikansi modernisteja sekä modernistivala papeille, minkä lisäksi myös joiltain kriittistä raamatuntutkimusta kannattavilta henkilöiltä oli viety heidän oikeutensa opettaa teologiaa yliopistoissaan.
Jo paavinkautensa ensimmäisessä julkaistussa kiertokirjeessään Benedictus XV ilmoitti, että modernistien vaino olisi ohi. Paavin mukaan jokaisella oli oikeus puolustaa omaa mielipidettään, koska Pyhä istuin ei ollut antanut omaa ratkaisuaan kiistaan, eikä uskoa tai kirkkokuria oltu kiistassa loukattu.
Modernistivainon lopettamiseen liittyi myös Benedictus XV:n toimet joidenkin edellisen paavin Pius X:n luottomiesten siirtämiseksi uusiin tehtäviin. Esimerkiksi modernistien etsintää johtanut monsignore Begigni joutui jättämään virkansa.
Paavina vuodet 1914–1922 > Sodan jälkeen > Suhteet eri valtioihin

Maailmansodan jälkeen paavi pyrki parantamaan suhteita Euroopan valtioihin, erityisesti Italiaan ja Ranskaan. Paavi muun muassa poisti katolilaisilta kiellon osallistua Italian politiikkaan ja antoi vielä siunauksensakin perustetulle katoliselle puolueelle. Paavi myös valtuutti lähimmän miehensä kuuriassa, entisen työtoverinsa Pietro Gasparrin, aloittelemaan kuitenkin salassa pidettyjä tunnusteluja Vatikaanin vankeutena tunnetun Italian ja paavinistuimen välisen riidan ratkaisemiseksi.
Benedictus XV:n suorittama Jeanne d'Arcin julistaminen Ranskan suojelupyhimykseksi paransi paavin ja Ranskan suhteita, mikä johti diplomaattisuhteiden normalisoimiseen 1921. Benedictus XV:n osoittama puolueettomuus ja humanitaarinen työ sodan aikana nosti paaviuden arvovaltaa jopa siinä määrin, että Turkin valtio pystytti Istanbuliin 1921 paavin patsaan, joka on omistettu "maailmantragedian suurelle paaville, kaikkien ihmisten hyvätekijöille kansalaisuuteen ja uskontoon katsomatta".
Benedictus XV:llä oli myös oma roolinsa Suomen valtion itsenäistymisen jälkeisessä kansainvälisessä politiikassa asiaan liittyen. Suomen pyrkiessä vuonna 1917 tapahtuneen itsenäistymisensä jälkeen hankkimaan laajimman mahdollisen tunnustuksen itsenäisyydelleen lähetettiin myös Roomaan kolmesta suomalaisesta koostuva diplomaattinen lähetystö. Kuultuaan Italian ulkoministeriltä, ettei Italia aikonut virallisesti tunnustaa Suomen itsenäisyyttä ennen kansainvälistä rauhankonferenssia, kääntyivät diplomaattilähetystön jäsenet paavin ja Pyhän istuimen puoleen. Paaville lähetetyssä anomuksessa muun muassa kiitettiin katolista kirkkoa siitä, että se oli keskiajalla tuonut länsimaista Suomeen sivistyksen. Myöhemmin lähetystö sai kuulla, että paavinistuin oli päättänyt tunnustaa Suomen itsenäisyyden. Benedictus XV myös korotti Suomen vuonna 1920 apostoliseksi vikaarikunnaksi. Vasta paavi Pius XII muutti Suomen hiippakunnaksi vuonna 1955.
Sodan jälkeen Benedictus XV myös auttoi Vatikaanista käsin sotavankeja löytämään omaisensa. Hän toimi myös kirkon sopeuttamiseksi uuteen maailmantilanteeseen. Siirtomaissa tehtävässä lähetystyössä hän kannatti eurooppalaisten pappien korvaamista paikallisilla.
Tammikuun alussa 1922 Benedictus XV sairastui keuhkokuumeeseen, johon muutaman viikon kuluttua menehtyi. Hänet on haudattu Pietarinkirkkoon, Roomaan.
Benedictus XV:n perintö paavinistuimelle

Benedictus XV jätti jälkeensä useita uudistuksia noin kahdeksan vuoden pontifikaattinsa ajalta. Esimerkiksi Pius X:n aloittaman modernistien vainon lopettaminen kuului näihin uudistuksiin. Hyväksymällä modernismin tai ainakin pysäyttämällä sen vainoamisen Benedictus XV tasoitti tietä paavinistuimen ja modernisoituvan maailman yhteentörmäyksen aiheuttaman kuilun paavinistuimen ja muuttuneen maailman välillä, joka oli suuresti leimannut 1800- ja 1900-lukujen paaviutta. Myöhemmin tämä lähentyminen jatkui muun muassa Johannes XXIII:n paavinkaudella.
Benedictus XV:n toiminta Italian kanssa oli myös merkittävää paavinistuimelle. Paavin aloittamia salaisia rauhantunnusteluja jatkettiin epävirallisissa kokouksissa Benedictus XV:n seuraajan Pius XI:n aikana, mikä lopulta johti Vatikaanin vankeuden lopettaneisiin Lateraanisopimuksiin vuonna 1929. Samoin Benedictus XV:n päätös kumota hänen edeltäjänsä edeltäjänsä edeltäjän paavi Pius IX:n kielto katolilaisten osallistumisesta Italian politiikkaan mahdollisti katolisen puolueen syntymisen maahan. Kyseinen puolue nousi merkitykselliseen osaan Pius XI:n aikana Benito Mussolinin noustua valtaan.
Benedictus XV jätti jälkeensä myös lämmenneet suhteet Ranskaan. Suhteet olivat jäähtyneet pahasti Pius X:n aikana, jolloin Ranskassa valtio ja kirkko oli erotettu toisistaan. Osasyynä suhteiden lämpenemiseen oli kansaa lähentäneen ensimmäisen maailmansodan lisäksi se, että Benedictus XV kanonisoi Jeanne d'Arcin vuonna 1920.
Benedictus XV:n perintö paavinistuimelle > Benedictus XV:n vaikutus katoliseen oppiin

Vaikka useat Benedictus XV:n paavilliset kiertokirjeet käsittelivät rauhaa ja sen saavuttamista, käytti Benedictus XV paavillista opetusvirkaansa kirkossa myös katolisen opin opettamiseen. Hän esimerkiksi lähetti saksalaisille arkkipiispoille suunnatun In Hac Tanta -kiertokirjeen vuonna 1919, jossa hän käsitteli Pyhää Bonifatiusta. Muita Benedictus XV:n kiertokirjeitä olivat muun muassa katolisille professoreille ja opiskelijoille suunnattu In Praeclara Summerom, Efraim Syyrialaista käsittelevä Principi Apostolorum Petro ja Hieronymusta käsittelevä Spiritus Paraclitus.
Arvostelua

Benedictus XV:tä kohtaan esitettiin arvostelua jo ennen kuin hän ehti nousta paavinistuimelle. Kun vuoden 1914 konklaavin tulos julkistettiin kardinaaleille, kardinaali Merry del Valin tiedetään kuiskanneen vierustoverilleen: ”Voi, mikä onnettomuus!” Merry del Val oli ollut edellisen paavin Pius X:n kardinaalivaltiosihteeri, ja della Chiesan nouseminen paavinistuimelle merkitsi muutosta Pyhän istuimen politiikassa.
Varsinkin ensimmäisen maailmansodan aikaan Benedictus XV:tä arvosteltiin. Häntä pidettiin puolueellisena, ja jotkin hänen rauhanvetoomuksena tuomittiin ”kunniattomana pasifismina”. Ranskalaiset esimerkiksi käyttivät paikoin Benedictus XV:stä sodan aikana nimeä le pape boche, saksalainen paavi.
Benedictus XVI – nimi Benedictus XV:ltä

Vuonna 2005 paaviksi valittu paavi Joseph Ratzinger eli Benedictus XVI kertoi 27. huhtikuuta 2005, miksi hän valitsi itselleen nimen Benedictus, joka on latinaa ja merkitsee siunattua. Puheessaan Benedictus XVI sanoi seuraavaa:
»Pullollaan kunnioittavaa asennetta ja kiitollisuutta, tahtoisin puhua, miksi valitsin nimen 'Benedictus'. Ensinnäkin, muistan paavi Benedictus XV:n, tuon urhean rauhan profeetan, joka opasti kirkon läpi sodan myrskyisten aikojen.»
Suomen joukkue jääkiekon maailmanmestaruuskilpailuissa 2000

Suomen joukkue jääkiekon maailmanmestaruuskilpailuissa 2000 luetteloi Suomen joukkueen kokoonpanon vuoden 2000 Jääkiekon maailmanmestaruuskilpailuissa Venäjällä. Suomi oli kisoissa pronssilla.
| Pelipaikka | Num>  | Pelaaja | Syntymäaika | Pituus ja paino | Seurajoukkue |
| --- | --- | --- | --- | --- | --- |
| MV | 30 | Pasi Nurminen | 17.12.1975 | 178/88 |  Jokerit |
| MV | 31 | Ari Sulander | 6.1.1969 | 187/89 |  Zürich Lions |
| MV | 35 | Vesa Toskala | 20.5.1977 | 179/85 |  Färjestad |
| P | 3 | Petteri Nummelin | 25.11.1972 | 178/83 |  HC Davos |
| P | 5 | Aki Berg | 28.7.1977 | 191/94 |  Los Angeles Kings |
| P | 7 | Antti-Jussi Niemi | 22.9.1977 | 185/87 |  Jokerit |
| P | 9 | Toni Lydman | 25.9.1977 | 185/90 |  HIFK |
| P | 21 | Jyrki Lumme | 16.7.1966 | 185/96 |  Phoenix Coyotes |
| P | 42 | Jere Karalahti | 25.3.1975 | 188/95 |  Los Angeles Kings |
| P | 44 | Janne Niinimaa | 22.5.1975 | 186/99 |  Edmonton Oilers |
| H | 10 | Esa Tikkanen | 25.1.1965 | 183/91 |  Jokerit |
| H | 14 | Raimo Helminen | 11.3.1964 | 183/89 |  Ilves |
| H | 16 | Ville Peltonen | 24.5.1973 | 180/84 |  Nashville Predators |
| H | 17 | Tomi Kallio | 27.1.1977 | 184/84 |  TPS |
| H | 24 | Toni Sihvonen | 19.2.1971 | 185/87 |  HIFK |
| H | 25 | Jukka Hentunen | 3.5.1974 | 178/85 |  HPK |
| H | 27 | Juha Lind | 2.1.1974 | 181/84 |  Dallas Stars |
| H | 28 | Niko Kapanen | 29.4.1978 | 177/80 |  HPK |
| H | 32 | Kimmo Rintanen | 7.8.1973 | 181/88 |  TPS |
| H | 33 | Marko Tuomainen | 25.4.1972 | 190/100 |  Los Angeles Kings |
| H | 34 | Tony Virta | 28.6.1972 | 178/86 |  TPS |
| H | 41 | Antti Aalto | 4.3.1975 | 187/90 |  Anaheim Mighty Ducks |
| H | 62 | Olli Jokinen | 5.12.1978 | 188/90 |  New York Islanders |
Päävalmentaja: Hannu Aravirta
Kakkosvalmentaja: Esko Nokelainen
Apuvalmentaja: Mika Saarinen
Maalivahtivalmentaja: Jari Kaarela
Joukkueenjohtaja: Heikki Riihiranta
Lääkäri: Juhani Ikonen
Fysioterapeutti: Jari Rautiainen
Hieroja: Veli-Matti Pohjonen
Hieroja: Sami Hämäläinen
Varustepäällikkö: Tomi Mäkipää
Huoltaja: Pentti Lillfors
Lehdistöpäällikkö: Reijo Suikki
Squid Game

| Squid Game> 오징어 게임 |
| --- | --- |

Tyyli:  draama trilleri
Kestoaika:  60 minuuttia
Luoja(t):  Hwang Dong-hyuk
Kehittäjä(t):  Hwang Dong-hyuk
Pääosissa:  Lee Jung-jae Park Hae-soo Wi Ha-joon Jung Ho-yeon O Yeong-su Heo Sung-tae Anupam Tripathi Kim Joo-ryoung
Alkuperämaa:  Korean tasavalta
Alkuperäiskieli:  korea englanti
Verkko:  Netflix
Julkaistu:  17. syyskuuta 2021 – jatkuu edelleen
Tuotantokausia:  2
Jaksoja:  16
Ikäraja:  K16
Tuotanto
Ohjaaja(t):  Hwang Dong-hyuk
Säveltäjä(t):  Jung Jae-il
Tuotantoyhtiö(t):  Siren Pictures Inc.
Aiheesta muualla
Virallinen sivusto
IMDb 
Squid Game (hangul: 오징어 게임; hanja: 烏賊魚 게임; uudistettu latinisaatio: Ojing-eo Geim) on Netflixin esittämä eteläkorealainen draamasarja. Sen päärooleja esittävät Lee Jung-jae, Park Hae-soo, Jung Ho-yeon, Oh Yeong-su, Heo Sung-tae, Anupam Tripathi, Kim Joo-ryoung ja Wi Ha-joon. Sarja julkaistiin kokonaisuudessaan 17. syyskuuta 2021.
Sarja seuraa kilpailua, jossa 456 rahaongelmissa olevaa pelaajaa osallistuu erilaisiin lapsuudestaan tuttuihin peleihin voittaakseen 45,6 miljardin wonin rahapalkinnon. Hengenvaarallisista peleistä rakentuvaa juonta on kuvailtu inhorealistiseksi ja verrattu muun muassa Battle Royaleen ja Nälkäpeliin sekä Saw-elokuvasarjaan.
Squid Game on noussut kansainväliseksi menestykseksi, ja se on Netflixin kaikkien aikojen suosituin sarja. Toisen tuotantokauden teosta päätettiin marraskuussa 2021. Toinen tuotantokausi julkaistiin 26. joulukuuta 2024. Kolmas ja viimeinen tuotantokausi on määrä julkaista 27. kesäkuuta 2025.
Rooleissa

| Roolinimi | Näyttelijä | Rooli | Kaudet> 1 | Kaudet> 2 | Kaudet> 3 |
| --- | --- | --- | --- | --- | --- |
| Seong Gi-hun | Lee Jung-jae | autonkuljettaja, joka on pahasti velkaantunut uhkapelaamisen takia | Päärooli | Päärooli |  |
| Hwang Jun-ho | Wi Ha-joon | poliisi, joka soluttautuu peliin esittäen vartijaa löytääkseen kadonneen veljensä | Päärooli | Päärooli |  |
| Kang Sae-byeok | HoYeon Jung | pohjoiskorealainen loikkari, jonka perhe pikkuveljeä lukuun ottamatta ei ole päässyt pakenemaan | Päärooli |  |  |
| Oh Il-nam | O Yeong-su | vanha aivokasvaimesta kärsivä mies | Päärooli |  |  |
| Cho Sang-woo | Park Hae-soo | Gi-hunin lapsuudenystävä, joka on etsintäkuulutettu varastettuaan rahaa asiakkailtaan | Päärooli |  |  |
| Ali Abdul | Anupam Tripathi | pakistanilainen maahanmuuttaja, joka osallistuu peliin elättääkseen perheensä | Päärooli |  |  |
| Jang Deok-su | Heo Sung-tae | gangsteri, joka on suurissa veloissa uhkapelien takia | Päärooli |  |  |
| Han Mi-nyeo | Kim Joo-ryoung | salaperäinen nainen, joka väittää olevansa köyhä yksinhuoltaja | Päärooli |  |  |
| Byeong-gi | Yoo Sung-joo | kilpailija ja elinkauppias | Sivurooli |  |  |
| Ji-yeong | Lee Yoo-mi | kilpailija ja Sae-byeokin ystävä | Sivurooli |  |  |
| Seong Ga-yeong | Jo A-in | Gi-hunin lapsi | Sivurooli | Sivurooli |  |
| Hwang In-ho | Lee Byung-hun | Keulahahmo, kilpailija | Sivurooli | Päärooli |  |
| Park Jung-bae | Lee Seo-hwan | kilpailija ja Gi-hunin ystävä | Sivurooli | Päärooli |  |
| Park Yong-sik | Yang Dong-geun | kilpailija, Geum-jan lapsi |  | Päärooli |  |
| Jang Geum-ja | Kang Ae-shim | kilpailija, Yong-sikin äiti |  | Päärooli |  |
| Thanos | T.O.P | kilpailija, entinen räppäri |  | Päärooli |  |
| Lee Myung-gi | Im Si-wan | kilpailija, entinen tubettaja |  | Päärooli |  |
| Kim Jun-hee | Jo Yu-ri | kilpailija |  | Päärooli |  |
| Rekrytoija | Gong Yoo | Squid Gamen rekrytoija | Sivurooli | Sivurooli |  |
| Cho Hyun-ju | Park Sung-hoon | kilpailija, entinen erikoisjoukkojen kersantti |  | Sivurooli |  |
| Kang Dae-ho | Kang Ha-neul | kilpailija, entinen merijalkaväen sotilas |  | Sivurooli |  |
| Seon-nyeo | Chae Kook-hee | kilpailija, meren shamaani |  | Sivurooli |  |
| Park Gyeong-seok | Lee Jin-wook | kilpailija |  | Sivurooli |  |
| Kang No-eul | Park Gyu-young | vartija |  | Sivurooli |  |
Jaksot > Ensimmäinen tuotantokausi (2021)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | "Liikennevalot" (kor. 무궁화 꽃이 피던 날, Mugunghwa Kkoch-i Pideon Nal) | Hwang Dong-hyuk | Hwang Dong-hyuk | 17. syyskuuta 2021 |
| 2 | 2 | "Helvetti" (kor. 지옥, Jiok) | Hwang Dong-hyuk | Hwang Dong-hyuk | 17. syyskuuta 2021 |
| 3 | 3 | "Mies, jolla on sateenvarjo" (kor. 우산을 쓴 남자, Usan-eul Sseun Namja) | Hwang Dong-hyuk | Hwang Dong-hyuk | 17. syyskuuta 2021 |
| 4 | 4 | "Pysy tiimissä" (kor. 쫄려도 편먹기, Jjollyeodo Pyeonmeokgi) | Hwang Dong-hyuk | Hwang Dong-hyuk | 17. syyskuuta 2021 |
| 5 | 5 | "Reilu maailma" (kor. 평등한 세상, Pyeongdeung-han Sesang) | Hwang Dong-hyuk | Hwang Dong-hyuk | 17. syyskuuta 2021 |
| 6 | 6 | "Gganbu" (kor. 깐부, Kkanbu) | Hwang Dong-hyuk | Hwang Dong-hyuk | 17. syyskuuta 2021 |
| 7 | 7 | "VIPit" (VIPS) | Hwang Dong-hyuk | Hwang Dong-hyuk | 17. syyskuuta 2021 |
| 8 | 8 | "Keulahahmo" (kor. 프론트맨, Peuronteumaen) | Hwang Dong-hyuk | Hwang Dong-hyuk | 17. syyskuuta 2021 |
| 9 | 9 | "Yksi onnekas päivä" (kor. 운수 좋은 날, Unsu Joeun Nal) | Hwang Dong-hyuk | Hwang Dong-hyuk | 17. syyskuuta 2021 |
Jaksot > Toinen tuotantokausi (2024)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 10 | "Leipää ja arpapeliä" (kor. 빵과 복권, Ppang-gwa Bokgwon) | Hwang Dong-hyuk | Hwang Dong-hyuk | 26. joulukuuta 2024 |
| 2 | 11 | "Halloween-juhlat" (kor. 할로윈 파티, Hallowin Pati) | Hwang Dong-hyuk | Hwang Dong-hyuk | 26. joulukuuta 2024 |
| 3 | 12 | "001" | Hwang Dong-hyuk | Hwang Dong-hyuk | 26. joulukuuta 2024 |
| 4 | 13 | "Kuusi jalkaa" (kor. 여섯 개의 다리, Yeoseot Gaeui Dari) | Hwang Dong-hyuk | Hwang Dong-hyuk | 26. joulukuuta 2024 |
| 5 | 14 | "Vielä yksi peli" (kor. 한 판 더, Han Pan Deo) | Hwang Dong-hyuk | Hwang Dong-hyuk | 26. joulukuuta 2024 |
| 6 | 15 | "O X" | Hwang Dong-hyuk | Hwang Dong-hyuk | 26. joulukuuta 2024 |
| 7 | 16 | "Ystävä vai vihollinen" (kor. 친구인가 적인가, Chingu-inga Jeog-inga) | Hwang Dong-hyuk | Hwang Dong-hyuk | 26. joulukuuta 2024 |
Juoni

Peli seuraa pahasti velkaantunutta Seong Gi-hunia, joka kutsutaan salaiseen kilpailuun, jonka pääpalkintona on 45,6 miljardia wonia (n. 30,1 miljoonaa euroa). Kilpailussa leikitään korealaisia leikkejä, joiden häviäjät tapetaan. Jokaisen pelajaan kuoleman myötä palkinto kasvaa 100 miljoonalla wonilla (n. 66 tuhatta euroa).
Toisessa tuotantokaudessa Gi-hun pyrkii lopettamaan pelit.
Juoni > Pelit

Liikennevalot (kor. 무궁화 꽃이 피었습니다, mugunghwa kkoch-i pieotseumnida): Suurikokoisen nuken sanoessa ”liikennevalot” (oik. kor. 무궁화 꽃이 피었습니다, mugunghwa kkoch-i pieotseumnida, suom. ”hibiskus kukkii”), pelaajat saavat liikkua eteenpäin. Jos nukke huomaa liikettä käännyttyään ympäri, liikkunut pelaaja eliminoidaan. Pelaajien tulee ylittää maaliviiva viiden minuutin sisällä pelin alkamisesta.
Sokerihunajakennot (kor. 설탕 뽑기, seoltang ppopgi): Pelaajien tulee leikata etukäteen valitsemansa muoto dalgona-nimisestä hunajakennokeksistä kymmenessä minuutissa neulan avulla. Pelaaja eliminoidaan, jos tämä ei ole saanut leikattua oikeaa muotoa irti keksistä aikarajan sisällä.
Köydenveto (kor. 줄다리기, juldarigi): Pelaajat jakaantuvat joukkueisiin ja nousevat vastakkaisiin torneihin. Joukkueen tulee vetää vastapuoli tornin reunan yli ja pudottaa heidät kuolemaansa.
Marmorikuulat: Pelaajat valitsevat parin, jota vastaan he pelaavat valitsemaansa marmorikuulapeliä. Pelaajilla on puoli tuntia aikaa saada kaikki vastustajansa kuulat itselleen käyttämättä väkivaltaa. Hävinnyt osapuoli eliminoidaan.
Lasiaskelmat (kor. 징검다리 건너기, Jing-geomdari geonneogi): Pelaajilla on 16 minuuttia aikaa ylittää lasiruuduista tehty silta. Heillä on edessään kaksi saman näköistä askelmaa, joille hypätä: toinen on karkaistua lasia, joka kestää kahdenkin pelaajan painon ja toinen tavallista lasia, joka ei kestä yhdenkään painoa. Tavalliselle lasille hyppäävät putoavat kuolemaansa.
Kalmari (kor. 오징어 게임, ojing-eo geim): Jäljellä olevat kaksi pelaajaa pelaavat toisiaan vastaan. Hyökkääjän on mentävä maahan piirretyn kalmarin sisään, juostava puolustajan ohi ja napautettava kalmarin päätä voittaakseen.
Kuusijalkainen viisiottelu: Pelaajat jaetaan viiden hengen joukkueisiin jalat sidottuina toisiinsa. Pelaajat joutuvat suorittamaan viisi minipeliä jotka ovat ddakji, biseokchigi, gonggi, paengi chihi ja jegi. Joukkueet valitsevat keskuudestaan pelaajat, jotka suorittavat tietyn minipelin. Joukkueiden on suoritettava kaikki minipelit ja ylitettävä maaliviiva alle viidessä minuutissa.
Seurusteluleikki: Pelaajat asettuvat pyörivän tasanteen päälle. Kun tasanne on lakannut pyörimästä, pelaajille kuulutetaan, minkä kokoisiin ryhmiin on jakauduttava päästäkseen turvaan. Pelaajat saavat 30 sekuntia aikaa löytää sopivan ryhmän. Kun aika on loppunut, huoneiden ovet menevät lukkoon. Ulkopuolelle jääneet pelaajat eliminoidaan. Jos huoneessa on eri määrä pelaajia kuin kuulutuksessa on määrätty, kyseinen huone eliminoidaan.
Tuotanto

Sarjan ohjanneen ja kehittäneen Hwang Dong-hyukin mukaan hän alkoi suunnitella ohjelmaa vuonna 2008 ja valmistella sen käsikirjoitusta vuonna 2009. Alkujaan Squid Gamen oli tarkoitus olla elokuva, mutta lopulta se kirjoitettiin sarjana. Hwangin mukaan sen juonta innoittivat japanilaiset animaatiot ja sarjakuvat, kuten Battle Royale ja Liar Game. Sarjan juoni kuvaa Hwangin mukaan kapitalismia ja siihen liittyvää kiivasta kilpailua. Sarja on nähty myös metaforana korealaiselle viihdeteollisuudelle tai korealaiselle yhteiskunnalle yleensä. Etenkin Aasiassa sarjaa verrattiin joskus japanilaisen vuoden 2014 elokuvan Kami-sama no Iu Tōri (As The Gods Will) juoneen. Sarjaa syytettiin jopa plagiarismista, mikä ei ohjaajan mukaan kuitenkaan pidä paikkaansa. Hwangin mukaan juonien yhtäläisyydet johtuvat molempien tuotantojen samasta genrestä.
Netflixin budjetti sarjan tuotannolle oli Bloombergin yhtiön sisäisiin lähteisiin perustuvan arvion mukaan noin 21,4 miljoonaa dollaria, eli yhtä jaksoa kohden noin 2,4 miljoonaa dollaria. Sarjan tuotanto maksoi siis suhteellisesti vähemmän kuin joidenkin muiden Netflixin alkuperäissarjojen tuotanto. Esimerkiksi Stranger Things maksoi noin 8 miljoonaa dollaria jaksoa kohden. Squid Game ilmestyi Netflixin suoratoistopalvelussa 17. syyskuuta 2021.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Gran Alianza por la Unidad Nacional

Gran Alianza por la Unidad Nacional, (suom. 'Kansallisen yhtenäisyyden suurliitto',) myös Unidad, lyh. GANA on El Salvadorissa vaikuttava keskustaoikeistolaiseksi itsensä määrittelevä puolue. Se on perustettu vuonna 2010, ja käytännössä sen perustivat Arena-puolueesta eronneet jäsenet. Se tekee yhteistyötä vasemmistolaisen FMLN-puolueen kanssa. GANAn presidenttiehdokas Nayib Bukele valittiin vuoden 2019 vaaleissa El Salvadorin presidentiksi. Jo vuonna 2014 puolue oli ollut mukana presidentinvaalissa ehdokkaanaan Arenasta siirtynyt entinen presidentti Antonio Saca.
Puolueella oli vuoden 2018 tilanteen mukaan 11 parlamenttipaikkaa yhteensä 84:stä.